Banned 500 Currency
పెద్దనోట్ల రద్దుతో గ్రేట్‌బాంబే సర్కస్‌కు గడ్డుకాలం!
హైదరాబాద్‌, డిసెంబరు 3: పెద్దనోట్ల చెలామణి రద్దుతో అత్యంతప్రాచీనమైన గ్రేట్‌బాంబేసర్కస్‌ సమస్యల్లో చిక్కుకుంది. 15 ఏళ్లపాటు నిర్వి రామంగా కొనసాగిన గ్రేట్‌ బాంబేసర్కస్‌ట్రూప్‌ చిట్టచివరికి హైదరాబాద్‌కు చేరుకుంది. పనితీరు పై ఆసర్కస్‌కు విశేషాదరణ ప్రస్తుతం పెద్దనోట్ల రద్దుకారణంగా వెలవెలబోతోంది. నగదుకొరత, మార్పులు కూడా బిజినెస్‌ తగ్గడానికి కారణం అయిందని అంచనా. వివిధ ప్రాంతాలను పర్య టిస్తూ సర్కస్‌ ప్రదర్శనలిచ్చే ఈట్రూప్‌ ప్రస్తుతం ఆర్థికసంక్షోభానికి గురయినట్లేననిపిస్తోంది. అందువల్లనే ఈ సర్కస్‌ టీం సభ్యులు తమ పర్యాటక షెడ్యూలును కుదించుకుంటున్నారు. కంపెనీ యాజమాన్యం కూడా ఆర్థిక విఘాతానికి తట్టుకోలేక సర్కస్‌ను కొనసాగించాలా లేక వదిలి వేయాలా అన్న నిర్ణయానికి వచ్చిందన్న వదం తులు పెరిగిపోయాయి.
ఎందుకంటే జంతువు లకు పసుగ్రాసం, ఆహారాన్ని సైతం అందించడం కష్టంగా మారుతోందని సర్కస్‌గ్రూప్‌ సభ్యులు చెపుతున్నారు. ప్రధాని నరేంద్రమోడీ గతనెల 8వ తేదీ ప్రకటించిన నోట్లరద్దు అనేక సమస్యలు తెచ్చిపెట్టింది. పాతనోట్లను ఎక్కడా చెల్లుబాటు లోనికి లేవు. అంతేకాకుండా సర్కస్‌కు వచ్చే ప్రజలు కూడా తగ్గిపోయారు. బ్యాంకుల్లో కూడా కొత్తకరెన్సీ కొరత ఎక్కువగాఉంది. ఈ సమస్య జాతిమొత్తాన్నే కుదిపేసిందని సర్కస్‌ మేనేజర్‌ పాండురంగజాదవ్‌ వెల్లడించారు. సర్కస్‌లో పనిచేసే టికెట్‌ కలెక్టర్‌ రామ్‌బరోసా మాట్లాడు తూ అంతకుముందుతో పోలిస్తే టికెట్ల అమ్మకం కూడా పడిపోయింది. స్థూలంగా చెప్పాలంటే పెద్దనోట్లరద్దు సర్కస్‌ కంపెనీని కుదిపేసిందని చెప్పాలి. కేవలం పది నుంచి 15శాతం మాత్రమే ప్రజలు సర్కస్‌కు వస్తున్నారు. ఇటీవలికాలంలో సర్కస్‌ను వీక్షించే ప్రజలే తగ్గిపోయారు. దీనికి తోడు నెలరోజులుగా పెఓద్దనోట్ల రద్దు కూడా మరొక సమస్యగా ఉంది. టికెట్ల విక్రయాలు పూర్తిగా పడిపోయాయని నగదు కారణంగా సర్కస్‌ పూర్తిగా దెబ్బతిన్నట్లు ఆ ప్రాంగణంలోని పాప్‌కార్న్‌ విక్రేత కుర్బన్‌ ఆలీ వెల్లడించారు.